এদিকে কয়েক বছর ধরে আওয়ামী লীগের পক্ষ থেকেও দেশের অর্থনৈতিক উন্নয়ন, অবকাঠামো ও প্রযুক্তিগত উন্নয়ন, বাণিজ্যে প্রবৃদ্ধির চিত্রসহ নানা ইতিবাচক চিত্র পশ্চিমা বিভিন্ন মাধ্যমে তুলে ধরা হয়েছে। তবে এ সময় আওয়ামী লীগ সবচেয়ে বেশি কূটনৈতিক দক্ষতার পরিচয় দিয়েছে একই সঙ্গে ভারত ও চীনের সঙ্গে সুসম্পর্ক রক্ষা করে। সরকার একই সঙ্গে ভারত ও চীনকে বিনিয়োগের সুবিধা থেকে শুরু করে আঞ্চলিক ইস্যুগুলোতে আস্থায় এনে আস্থার সম্পর্ক দৃঢ় করেছে। সব মিলিয়ে এখনও আন্তর্জাতিক কূটনীতিতে আওয়ামী লীগই সুবিধাজনক অবস্থানে রয়েছে।